paragraph_text: Sijagrije (lat. Syagrius) (430. – 486. ili 487.) je bio zadnji rimski dužnosnik u Galiji. Na položaj je došao nasljednim putem preko svog oca Egidija,<ref>Sv. Grgur iz Toursa, II.18; II.27 zadnjeg rimskog magistera milituma Galije. Sijagrije je očuvao očevu ostatak države između Some i Loare oko Soissons nakon urušavanja središnje vlasti Zapadnog Rimskog Carstva. Tu je državinu Sv. Grgur iz Toursa nazvao Sijagrijevom "kraljevinom". Sijagrije je vladao ovom galorimskom enklavom od očeve smrti 464. godine. Sijagrije je nosio naslov vojnog zapovjednika dux. U Noviodunumu, glavnom gradu belgskog plemena Suessionesa (današnji Soissons) sve do 480. je godine kovao novac koji je nosio likove zapadnorimskih careva. Sudeći prema zapisima sv. Grguru iz Toursa, nosio je naslov rex Romanorum, "kralj Rimljana".